Soena
Soena (ka: Soenina) on küla Võru maakonnas Võru vallas Piusa jõe ja Valga–Petseri raudtee vahelisel alal. Aastatel 1992–2017 (kuni Eesti omavalitsuste haldusreformini) asus küla Põlva maakonnas Orava vallas. Jõeäärne osa külast jääb Piusa-Võmmorski hoiuala territooriumile. Soena küla läbib Hanikase–Tamme tee, mille ääres on mitmed arheoloogiamälestisteks arvatud kääpad. Kultuurimälestistena on arvel ka üks asulakoht.